Oficiālais Vēstnesis L 374 , 22/12/1992 Lpp. 0012 - 0013



Komisijas Regula (EEK) Nr. 3688/92 (1992. gada 21. decembris), ar kuru tehnikas attīstībai pielāgo Padomes Regulu (EEK) Nr. 3821/85 par reģistrācijas kontrolierīcēm, ko izmanto autotransportā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1985. gada 20. decembra Regulu (EEK) Nr. 3821/85 par reģistrācijas kontrolierīcēm, ko izmanto autotransportā [1], kurā jaunākie grozījumi izdarīti ar Regulu (EEK) Nr. 3572/90 [2], un jo īpaši tās 17. un 18. pantu, tā kā jānovērš krāpšanas iespējas, autotransportā lietojot elektroniskās reģistrācijas kontrolierīces; tā kā, ņemot vērā iegūto pieredzi un tehnikas pašreizējo attīstības līmeni, kļuvis iespējams izveidot tādu ierīces un impulsu devēja savienojuma kabeļu aizsardzību, lai tiem nevarētu piekļūt krāpnieciskos nolūkos; tā kā, ņemot vērā esošo reģistrācijas kontrolierīču ekspluatācijas laiku, ir vajadzīgs šo jauno tehnoloģiju ietvert elektronisko reģistrācijas kontrolierīču Kopienas konstrukciju un uzstādīšanas standartos; tā kā ātruma ierobežojuma ierīces uzstādīšanai autotransporta līdzeklī jānoņem reģistrācijas kontrolierīces plomba; tā kā šāda rīcība regulā atļauta tikai avārijas gadījumos; tā kā tāpēc regulā būtu vēlams izdarīt attiecīgus grozījumus; tā kā šajā regulā noteiktie pasākumi atbilst komitejas atzinumam, kas izveidota Regulas (EEK) Nr. 3821/85 pielāgošanai tehnikas attīstībai, IR PIEŅĒMUSI ŠO REGULU. 1. pants Regulā (EEK) Nr. 3821/85 ar šo izdara šādus grozījumus. 1. Šādu 5. punktu iekļauj 12. pantā: "5. Plombas drīkst noņemt šā panta 1. punktā noteiktajā kārtībā kompetentu iestāžu apstiprinātie montieri vai darbnīcas, kā arī šīs regulas I pielikuma V nodaļas 4. punktā noteiktajos gadījumos." 2. Šādu g) apakšpunktu iekļauj I pielikuma V nodaļas 4. punktā: "g) visiem apvalkiem, zem kuriem ir līdzekļi reģistrācijas kontrolierīces konstantes pielāgošanai transportlīdzekļa raksturojuma koeficientam." Nodaļas 4. punkta beigās teikumu "Avārijas gadījumos drīkst noņemt tikai b), c) un e) apakšpunktā minētās plombas" groza šādi: "Plombas, kas minētas b), c) un e) apakšpunktā, atļauts noņemt: - avāriju gadījumos, - lai uzstādītu, noregulētu vai remontētu ātruma ierobežošanas ierīci vai kādu citu ierīci, kas paaugstina ceļu satiksmes drošību, ar noteikumu, ka reģistrācijas kontrolierīces turpina darboties droši un pareizi, un apstiprinātais montieris vai darbnīca tās noplombē tūlīt pēc ātruma ierobežotāja vai citu tādu ierīču montāžas, kas paaugstina ceļu satiksmes drošību, bet pārējos gadījumos - septiņu dienu laikā."; 3. Regula I pielikuma V nodaļā iekļauj šādu 5. punktu: "5. Kabeļiem reģistrācijas kontrolierīces savienošanai ar devēju jābūt ar plastmasu pārklātā viengabala nerūsējošā tērauda apvalkā ar gofrētiem galiem." 2. pants No 1994. gada 1. janvāra dalībvalstis nepiešķir EEK tipa apstiprinājumu reģistrācijas kontrolierīcēm, kas neatbilst Regulai (EEK) Nr. 3821/85, kas grozīta ar šo regulu. 3. pants No 1996. gada 1. janvāra visos jaunajos ekspluatācijā pirmoreiz nodotajos transportlīdzekļos uzstādītās reģistrācijas kontrolierīces atbilst Regulai (EEK) Nr. 3821/85, kas grozīta ar šo regulu. 4. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 21. decembrī Komisijas vārdā — Komisijas loceklis Karel Van Miert [1] OV L 370, 31.12.1985., 8. lpp. [2] OV L 353, 17.12.1990., 12. lpp. --------------------------------------------------